Kristina Sulikienė

Kristina Sulikienė (mergaut. pav. Apanavičiūtė; g. 1980 m. lapkričio 25 d.) – Lietuvos šachmatininkė. Moterų kandidatė į meistres. Akyviai dalyvavo įvairiose varžybose.  Žaidė 12-koje (1992 - 2014)  Lietuvos moterų šachmatų čempionatų, kuriuose  du kartus - 2005 ir 2013 buvo 4-a.

Biografija 
Vytauto Didžiojo universiteto Teisės fakultete baigė vientisąsias teisės studijas, teisės magistrė. Vilniaus universitete baigė filosofijos bakalauro studijas, Vytauto Didžiojo universiteto Humanitarinių mokslų fakulteto filosofijos magistrė (2006 m.), nuo 2008 m. -doktorantė, rengia Etnologijos krypties disertaciją apie etninių mažumų santykius.

Dirbo anglų kalbos mokytoja Šalčininkų Lietuvos tūkstantmečio vidurinėje mokykloje (2001–2002 m.) , Kauno rajono Garliavos Jonučių vidurinėje mokykloje (2005–2006 m.), ir Prienų rajono Išlaužo pagrindinėje mokykloje (2007–2008 m). 2004 m. dirbo Vokietijoje, Drezdeno mieste, socialinį darbą su mergaitėmis laisvalaikio centre „Lucy“ pagal Europos savanorio programą. Dirbo Lietuvos egzaminų centre mokinių gebėjimo tyrimo projekte (2003 m.) ir Lietuvos statistikos departamento gyventojų surašymo tyrime (2001 m.), instruktorės pareigose.

2008–2009 m. dirbo šachmatų trenere Kauno Panemunės pradinėje mokykloje.

Nuo 2013 metų dirba teisininke įstaigoje „Kristinos Sulikienės individuali teisinė veikla“. 2010 m. dirbo teisininkė VšĮ „GM klubas“, 2011–2013 m. dirbo teisininke UAB Goruva (laikraščio „Karštas komentaras“ leidėjas). 2011–2014 m. dirbo Povilo Stulgos lietuvių tautinės muzikos instrumentų muziejuje, vėliau prijungtame prie įstaigos Kauno miesto muziejus, vedė edukacijas ir ekskursijas vaikams ir suaugusiems. 2011 m.- 2015 m. Vytauto Didžiojo universiteto Kultūrų studijų ir etnologijos katedros jaunesnioji mokslo darbuotoja. 2013–2015 m. Lietuvos kariuomenės KASP Vilniaus Didžiosios Kovos apygardos 8-osios rinktinės laikinoji jaunesnioji eilinė, 2015 06 09 KAM ministro įsakymu išleista į atsargą, 2015 07 20 pareiškimu teismui paprašė sugrąžinti į pareigas, nes išleista į atsargą be jos prašymo.

Trenerė Marija Kartanaitė, daugkartinė Lietuvos čempionė (iki 1998 m.), treneris tarptautinis meistras Algirdas Bandza (iki 2000 m.), 2004 m. treniravosi Dresdner SC komandos šachmatų klube Drezdene, Vokietijoje.

Dalyvavo įvairiuose nacionaliniuose ir tarptautiniuose čempionatuose. 2004–2005 m. žaidė Vokietijos moterų šachmatų Bundeslygoje už Drezdeno SC komandą, ir 1-ojoje Oberlygoje vyrų komandoje. Atstovavo Lietuvai Europos jaunių ir Europos moterų čempionatuose. Lietuvoje žaidė atstovaudama neformaliam Lietuvos kariuomenės Antano Gustaičio šachmatų klubui, Margirio klubui, bei VšĮ „Trys nuliai“ klubui.

Šeima 

Ištekėjusi. Vyras Albertas Sulikas, kurio prosenelis Adomas Sulikas (1886–1969) buvo pedagogas, Panevėžio mokytojų seminarijos matematikas ir fizikos dėstytojas.

Tėvas Romualdas Apanavičius (g. 1947 m.) – Vytauto Didžiojo universiteto etnologijos profesorius.

Senelis Alfredas Kligys (1926–2014) – nusipelnęs pedagogas.

Pasiekimai 
 1991 m. tarptautinis turnyras Bukarešte, Rumunijoje.
 1992 m. Lietuvos jaunučių čempionatas, 2 vieta.
 1992 m. Europos jaunių čempionatas, Rimavska Sobota (Slovakija): 5 tšk., 9 vieta tarp 27 dalyvių.
 1992 m. Baltijos jaunučių turnyras, Panevėžys, 7 tšk. iš 9, 3 vieta.
 1997 m. Lietuvos moterų šachmatų čempionatas, 5 tšk. iš 9, 8-9 vieta.
 1998 m. Lietuvos jaunių šachmatų čempionatas, 2 vieta.
 1998 m. Europos jaunių čempionatas, Mureck, Austrija, 5 tšk. iš 9, 14-19 vieta.
 1999 m. Lietuvos_moterų_šachmatų_čempionatas, 4,5 išk, 9 vieta.
 2000 m. Liepajas rokade turnyras (Latvija), 6 tšk., 1 vieta reitingo grupėje.
 2001 m. Europos moterų šachmatų čempionatas, Varšuva (Lenkija): 4½ tšk., 110 vieta tarp 157 dalyvių
 2002 m. Lietuvos moterų šachmatų čempionatas, 4 tšk. 21 vieta
 2004 m. Europos moterų šachmatų čempionatas, Drezdenas (Vokietija), 5 tšk. 81 vieta tarp 108 dalyvių, 3 vieta reitingo grupėje.
 2005 m. Lietuvos moterų šachmatų čempionatas, 5,5 taško, 4 vieta.
 2005 m. Europos moterų šachmatų čempionatas, Kišiniovas, Moldova, 3,5 tšk.
 2006 m. Lietuvos moterų šachmatų čempionatas, 4,5 tšk. iš 9, 11 vieta. 
 2006 m. Lietuvos moterų greitųjų šachmatų čempionatas, 6 tšk, 4-6 vieta
 2006 m. Lietuvos moterų žaibo šachmatų čempionatas, 8 tšk., su moterų šachmatų didmeistre D.Daulyte dalino 3-4 vietą.
 2006 m. Kalėdinis 32 dalyvių šachmatų turnyras, Kaunas: 6,5 taško, 2-4 vieta
 2007 m. Lietuvos moterų šachmatų čempionatas, 4,5 tšk. iš 9, 12 vieta
 2007 m. VIII Europos šachmatų čempionatas, Vokietija: 4 taškai, 131 vieta tarp 150 dalyvių
 2008 m. Lietuvos moterų šachmatų čempionatas: Atrankos turnyras, 3 vieta
 2008 m. Lietuvos moterų šachmatų čempionatas, Panevėžys, , 9 vieta 
 2008 m. Panevėžys – Open, 4,5 tšk. 31 vieta tarp 59 dalyvių
 2009 m. Lietuvos moterų šachmatų čempionatas, 4 tšk. iš 9, 7 vieta
 2009 m. Panevėžys – Open, 5 tšk, 14 vieta tarp 42 dalyvių, 2 vieta moterų įskaitoje.
 2011 m. Ukmergės šachmatų turnyras Kovo 11, Nepriklausomybės atkūrimo 21-osioms metinėms, pažymėti: 3 vieta (Moterų/merginų grupė)
 2011 m. Lietuvos moterų šachmatų čempionatas, 4 tšk iš 9, 14 vieta.
 2011 m. Lietuvos šachmatų aukščiausios lygos komandinis čempionatas, 2-3 vieta
 2012 m. Lietuvos moterų šachmatų čempionatas, 4,5 tšk iš 8. 6 vieta 
 2013 m. Lietuvos moterų šachmatų čempionatas, 5 tšk. iš 9, 4 vieta
 2014 m. Lietuvos moterų šachmatų čempionatas, 12 vieta
 2014 m. I Aido Labucko atminimo greitųjų šachmatų turnyras, 2 vieta (Moterų įskaitoje, surinko po 6 taškus kartu su latve Ilze Bērziņa, WGM)
 2014 m. Lietuvos kariuomenės greitųjų šachmatų čempionatas, 7 vieta
 2015 m. Lietuvos kariuomenės klasikinių šachmatų čempionatas, 2 vieta (komandinėje įskaitoje, komandos nariai ats. vyr. eil. Artūras Voroblievas, ats. plk. Jonas Janulynas)
 2015 m. Europos mėgėjų moterų šachmatų čempionatas, 6,5 tšk., 3 vieta
 2015 m. Europos mėgėjų šachmatų čempionato Blitz turnyras, 7 tšk., 2 vieta
 2015 m. Panevėžio mero taurės žaibo turnyras, 5,5 tšk. 1 vieta moterų įskaitoje.

Šaltiniai 

Lietuvos šachmatininkai